b'\n_START_ARTICLE_\nAmerikkalaisen jalkapallon Euroopan-mestaruuskilpailut 2018\n_START_PARAGRAPH_\nAmerikkalaisen jalkapallon Euroopan-mestaruuskilpailut 2018 pelattiin Suomessa hein\xc3\xa4-elokuussa 2018. Kilpailuihin osallistuivat is\xc3\xa4ntamaa Suomen lis\xc3\xa4ksi Ranska, Iso-Britannia, Ruotsi, It\xc3\xa4valta ja Tanska. Vuoden 2018 kilpailut olivat amerikkalaisen jalkapallon 14. EM-kisat ja kilpailujen kaikki ottelut pelattiin Myyrm\xc3\xa4en jalkapallostadionilla Vantaalla._NEWLINE_Mailman rankinglistalla kisoihin osallistuneista joukkeista korkeimmalle oli rankattu Ranska. Suomi sijoittui edellisiss\xc3\xa4 kisoissa nelj\xc3\xa4nneksi (2014). Suomi on menestynyt erinomaisesti viidell\xc3\xa4 mestaruudellaan (1985, 1993, 1995, 1997, 2000), nelj\xc3\xa4ll\xc3\xa4 hopeallaan (1983, 1989, 1991, 2001) sek\xc3\xa4 kahdella pronssillaan (1987 ja 2005). Miesten EM-lopputurnaus on pelattu Suomessa kahdesti aiemmin, vuosina 1987 ja 1991._NEWLINE_EM-lopputurnauksessa ottelut tuomittiin kahdeksan tuomarin systeemill\xc3\xa4. Vaahteraliigassa on kaudesta 2017 alkaen tuomittu ottelut seitsem\xc3\xa4ll\xc3\xa4 tuomarilla. Mukana oli my\xc3\xb6s Suomen kentill\xc3\xa4 harvemmin n\xc3\xa4hty keskituomari eli center judge. P\xc3\xa4\xc3\xa4tuomarit turnaukseen tulivat Norjasta. Kuudessa joukkueessa pelasi yhteens\xc3\xa4 330 pelaajaa._NEWLINE_Lajin Euroopan yksi k\xc3\xa4rkimaista ja hallitseva Euroopan mestari Saksa ei osallistunut kisoihin maailmanliiton IFAF:n riitojen takia. Samojen riitojen takia Italian karsintaottelut j\xc3\xa4tettiin huomioimatta. Liiton sis\xc3\xa4isten riitojen takia n\xc3\xa4ytti viel\xc3\xa4 kev\xc3\xa4\xc3\xa4ll\xc3\xa4 2018 silt\xc3\xa4, ett\xc3\xa4 riitojen eri osapuolet olisivat molemmat j\xc3\xa4rjest\xc3\xa4neet omat EM-kisansa.\n_START_SECTION_\nKarsinnat\n_START_PARAGRAPH_\nEuroopan mestaruuskilpailujen lopputurnaukseen oli tarkoitus j\xc3\xa4rjest\xc3\xa4\xc3\xa4 kaksiosaiset karsinnat. Viime kisojen kolme parasta, Saksa, It\xc3\xa4valta ja Ranska saivat suoran paikan lopputurnaukseen. Saksan j\xc3\xa4\xc3\xa4dess\xc3\xa4 pois paikka annettiin Suomelle._NEWLINE_Karsintojen ensimm\xc3\xa4inen kierros k\xc3\xa4sitti kaksi turnausta. Ensimm\xc3\xa4isen turnauksen loppuottelussa Italia voitti Serbian 17\xe2\x80\x9314. Toisessa turnauksessa Iso-Britannia voitti T\xc5\xa1ekin loppuottelussa numeroin 38\xe2\x80\x9313._NEWLINE_Karsintojen toisella kierroksella oli tarkoitus selvitt\xc3\xa4\xc3\xa4 lopputurnaukseen etenev\xc3\xa4t joukkueet. Italian ja Iso-Britannian oli m\xc3\xa4\xc3\xa4r\xc3\xa4t\xc3\xa4 kohdata viime EM-kisoissa esiintyneet Ruotsin ja Tanskan. IFAF kuitenkin ilmoitti kansainv\xc3\xa4lisen lajiliiton riitojen takia Italian karsintavoittoa ei virallisesti hyv\xc3\xa4ksytty ja lopputurnauspaikat annettiin suoraan Iso-Britannialle, Ruotsille ja Tanskalle.\n_START_SECTION_\nKaksi lohkoa\n_START_PARAGRAPH_\nVantaan EM-kisoissa pelataan kahdessa alkulohkossa, joista joukkueet jatkavat lohkosijoituksensa mukaisesti joko loppu-, pronssi- tai sijoitusotteluun. Suomen kanssa samassa lohkossa pelaavat Iso-Britannia ja Ranska. Toisessa lohkossa pelaavat Ruotsi, It\xc3\xa4valta ja Tanska.\n_START_SECTION_\nOtteluohjelma\n_START_PARAGRAPH_\nSunnuntai 29.07. _NEWLINE_16.00:_NEWLINE_\xc2\xa0It\xc3\xa4valta 40\xe2\x80\x9315 (14-7) \xc2\xa0Tanska_NEWLINE_19.00:_NEWLINE_\xc2\xa0Iso-Britannia 7\xe2\x80\x9328 (7-28) \xc2\xa0Suomi_NEWLINE_Tiistai 31.07._NEWLINE_16.00:_NEWLINE_\xc2\xa0Tanska 20\xe2\x80\x9330 (14-7) \xc2\xa0Ruotsi_NEWLINE_19.00:_NEWLINE_\xc2\xa0Ranska 42\xe2\x80\x939 (28-6) \xc2\xa0Iso-Britannia_NEWLINE_Torstai 02.08._NEWLINE_16:00:_NEWLINE_\xc2\xa0Ruotsi 3\xe2\x80\x9341 (3-13) \xc2\xa0It\xc3\xa4valta_NEWLINE_19.00:_NEWLINE_\xc2\xa0Suomi 14\xe2\x80\x9321 (7-0) \xc2\xa0Ranska_NEWLINE_Lauantai 04.08._NEWLINE_11.00: sijoitusottelu 5. sijasta:_NEWLINE_\xc2\xa0Iso-Britannia 33-16 (14-0) \xc2\xa0Tanska_NEWLINE_15.00: pronssiottelu:_NEWLINE_\xc2\xa0Ruotsi 21-35 (6-14) \xc2\xa0Suomi_NEWLINE_19.00: loppuottelu:_NEWLINE_\xc2\xa0Ranska 28-14 (7-14) \xc2\xa0It\xc3\xa4valta'